Suomen Perhostutkijain Seura

Suomen perhostutkijain seura ry on  vuonna 1955 perustettu hyönteistieteellinen yhdistys. Sen tarkoituksena on edistää perhosten tutkimusta ja suojelua. Lisäksi sen tarkoitus on kehittää suomalaista perhosharrastusta ja pitää yllä yhteyksiä harrastajien ja tutkijoiden välillä. Seuran pääasiallinen tietojenkeruukanava on luonnontieteellisen keskusmuseon ylläpitämä Hyönteistietokanta internetissä.

Seuran toimintaan kuuluu muun muassa esitelmien pitäminen, perhostietojen kerääminen, harrastusvälineiden välittäminen, tutkimustoiminnan tukeminen, kirjaston ylläpito sekä julkaisujen tuottaminen. Seura on julkaissut vuodesta 1976 lähtien myös neljä kertaa vuodessa ilmestyvää Baptria-nimistä jäsenlehteä. Sen nimi tulee nunnamittarin (Baptria tibiale) tieteellisestä nimestä.

Lähteet

Aiheesta muualla 
 Suomen Perhostutkijain Seuran kotisivu

Suomalaiset tiedeyhdistykset